I troende sjæle


Note
Teksten er en gendigtning af den latinske sang "Adeste fideles", der sandsynligvis stammer fra 1700-tallet, og især kendes i den engelske version ”O Come All Ye Faithful”. Imidlertid findes der flere oversættelser til dansk, deriblandt den her viste af H. Kejser, der levede fra 1868-1916. Det formodes at melodien er skrevet af John Francis Wade.

Teksten
I troende sjæle, samles her med glæde! 
0 kommer, o kommer til Bethlehem! 
Englenes konge, han er her til stede. 
Kom, lad os ham tilbede, 
kom, lad os ham tilbede, ja,
lad os alle knæle ned for Gud! 

Se, hyrderne komme, hjorden de forlade
og ile til stalden på englens ord. 
Vi vil og samles her om krybben glade. 
Kom, lad os ham tilbede.. 

Den evige Faders afglans her vi finde, 
vor Gud har sig skjult under kødets slør.
Almagt sig lader svøbe af en kvinde. 
Kom, lad os ham tilbede..

For os vil han ligge fattig, svag og ringe, 
så højt har han elsket vor faldne slægt. 
Hvo må da ikke ham sit hjerte bringe? 
Kom, lad os ham tilbede.. 

H. Kejser forfatter
J.F. Wade komponist
Julesange
Salmer